Perussuomalaiset. Ystävät. Oikeanväriset ja -näköiset. Lihaa syövät. Lihaa rakastelevat. Oikeilla postinumeroalueilla. Hiljaa masentuvat suomalaiset.

On jäähyväisten aika. Sanon nyt teille. Hyvästi.

Kyynel. Teidän silmäkulmissa. Kasvaa.

Terve taas, Timo tässä!

Tulin takaisin. En voi jättää puoluettani. Timon puoluetta. Puoluetta. Joka antoi äänen. Minulle. Harhoilleni. Sille, mitä mieleen sattui juolahtamaan. (Usein juolahtivat homot ja Kalliossa asuvat). Tavallisen suomalaisen. Eli Timon. Pyrinnöille. Saada kaikki minkä tavallinen suomalainen. Eli Timo. Haluaa.

Tähän oma kyynel.

En ole Veikko Vennamo. En jää sivuun huutelemaan seuraajalleni. Olen kolme Vennamoa, enemmänkin. Minun ääneni on sata teidän ääntänne. Jumala loi maailman kuudessa päivässä. Timo lepäsi seitsemäntenä. Akseli tanssii Elinan kanssa. Timo ja kuusi muuta veljestä. Hukun omiin viitteisiini.

En halua vaikuttaa itsenäisiin suomalaisiin. Teidän päätöksiinne. Rakkaat ystävät. Rakkaat oikeat suomalaiset. Jotka osaatte peittää jälkenne. Mitä tulee avioliiton ulkopuoliseen. Seksiin.

” Tähän oma kyynel.

Mutta rakkaat ystävät. Muistattehan. Että ulkomaalaistaustaisella. Juhani von Halla-aholla. On sata aviotonta lasta. Pimeimmässä. Afrikassa. Kun taas Sampo Terho on. Kunnollinen suomalainen. Rakastaa perhettään kuin teitä. En halua vaikuttaa valintaanne.

Nyt tulee plokini kohta. Jonka kaikki uskovat.

On väitetty, että minulle on pedattu. Mukavaa virkaa. Jossa laiskotella. Lihamukissa.

Tyypillistä valemedian mediavalehtelua. Naurattaisi, ellei naurattaisi. Vannon. Ei ole pedattu. Ja jos tällainen virka. Sattuu jostain ilmestymään. Muistutan teitä. Rakkaat ystävät. Että niin makaa kuin petaa.

Tuo ei tarkoita. Tässä yhteydessä. Mitään. Mutta on tässä. Sananlaskuilla. Ennenkin väistelty vastuuta.

On väitetty. Että kohteliaalla, hyväkäytöksisellä mykkyydelläni. Toin rasismin hyväksynnän. Hallitukseen. En tiedä, miten väitteeseen edes vastata. Riippuu yleisestä mielipiteestä.

On väitetty, että teen poliittisia kauppoja. Myyn vakaumukseni. Pyörrän puheitani.

Valehtelijoiden valehtelevaa valheellista valehtelua. En pyörrä. Perussuomalaiset. Vastustivat. Loppuun saakka hallintarekisteriä. Jos ei käytännössä. Niin hengessä. Ja kuten olen kirjoittanut. Plokissani kalatalaisille. Henki on lihaa vahvempi.

Minun aikanani. Perussuomalaiset eivät koskaan unohtaneet. Mikä on köyhälle kansalle tärkeintä. Mikä on kansan suurin ongelma tällä hetkellä. Tässä ajassa. Nyt.

SE TOFUA MUSSUTTAVA, HOMOLATTEA LIPITTÄVÄ, PILVESSÄ HELSINGINKADULLA PYÖRÄILEVÄ APURAHAGRAAFIKKO! Jolla myös. On sata aviotonta lasta. Ja jota kohtaan tuntemallani vihalla. Ei ole mitään tekemistä. Opiskeluaikojeni kanssa.

Hyvästi. Nähdään pian.

Kirjoittaja on kirjailija ja käsikirjoittaja.